5.2 วิธีการติดตามและประเมินผลการนำแผนปฏิบัติการประจำปีการศึกษาไปสู่การปฏิบัติ

การติดตามประเมินผลงานของแผน/งาน หรือโครงการ/กิจกรรมต่างๆตามแผนปฏิบัติการประจำปีการศึกษา เป็นกระบวนการตรวจสอบการดำเนินกิจกรรมต่างๆของหน่วยงานต่างๆเป็นระยะอย่างต่อเนื่องสม่ำเสมอ เพื่อประเมินว่า สามารถปฏิบัติงานหรือโครงการให้อยู่ภายใต้ระยะเวลาและงบประมาณที่กำหนดไว้หรือไม่ รวมทั้งเกิดผลสัมฤทธิ์ ทั้งในเชิงปริมาณและเชิงคุณภาพหรือไม่อย่างไร เพื่อที่จะนำผลที่ได้มาปรับปรุงการทำงานให้มีประสิทธิภาพ และเกิดประสิทธิผล โดยมีกระบวนการ ดังนี้

**5.2.1 การแต่งตั้งคณะกรรมการติดตามและประเมินผลการนำแผนปฏิบัติการประจำปีการศึกษาไปสู่การปฏิบัติ**

1. สรรหาบุคคลเพื่อแต่งตั้งเป็นคณะกรรมการติดตามและประเมินผลการนำแผนปฏิบัติการประจำปีการศึกษาไปสู่การปฏิบัติ โดยสรรหาบุคคลตามโครงสร้างคณะกรรมการติดตามและประเมินผลการนำแผนพัฒนาการศึกษาไปสู่การปฏิบัติ ซึ่งกำหนดไว้ในหนังสือกระทรวงมหาดไทยด่วนที่สุด ที่ มท 0893.3/ว 1316 ลงวันที่ 4 มีนาคม 2559

2. จัดประชุมครั้งที่ 1 เพื่อให้คณะกรรมการฯเลือกกรรมการ 1 คน ทำหน้าที่ประธานกรรมการ และกรรมการฯ อีก 1 คน ทำหน้าที่เลขานุการของคณะกรรมการ

3. จัดทำร่างประกาศแต่งตั้งคณะกรรมการติดตามและประเมินผลการนำแผนปฏิบัติการประจำปีการศึกษาไปสู่การปฏิบัติ โดยให้คณะกรรมการฯ มีอำนาจหน้าที่ตามที่กำหนดไว้ในหนังสือกระทรวงมหาดไทย ด่วนที่สุด ที่ มท 0893../ว 1316 ลงวันที่ 4 มีนาคม 2559

4. เสนอร่างคำสั่งแต่งตั้งคณะกรรมการฯต่อคณะกรรมการบริหารศูนย์ พัฒนาเด็กเล็กเพื่อขอความเห็นชอบ

5. หัวหน้าสถานศึกษา ประกาศแต่งตั้งคณะกรรมการติดตามและประเมินผลการนำแผนปฏิบัติการประจำปีการศึกษาไปสู่การปฏิบัติ

6. หัวหน้าสถานศึกษา จัดส่งประกาศแต่งตั้งคณะกรรมการติดตามและประเมินผลฯให้กองการศึกษา เพื่อดำเนินการในส่วนที่เกี่ยวข้องต่อไป

**5.2.2 คณะกรรมการติดตามและประเมินผลการนำแผนปฏิบัติการประจำปีการศึกษาไปสู่การปฏิบัติ กำหนดขั้นตอนในการติดตามและประเมินผลแผนพัฒนาการศึกษา**

เมื่อมีประกาศแต่งตั้งคณะกรรมการติดตามและประเมินผลฯแล้ว จัดประชุมคณะกรรมการติดตามประเมินผลฯเพื่อร่วมกันพิจารณากำหนดแนวทาง วิธีการในการติดตามและประเมินผลฯโดยจะทำการประเมินผลสำเร็จเป็นรายโครงการว่าเป็นไปตามวัตถุประสงค์และเป้าหมายที่กำหนดไว้หรือไม่ทั้งนี้ได้กำหนดให้มีการประเมินผลทั้งระบบ กล่าวคือ ประเมินทั้งปัจจัยที่ใช้ กระบวนการที่ใช้ ผลผลิตที่ได้รับและผลที่เกิดขึ้น เพื่อที่จะได้ทราบถึงปัญหา อุปสรรคที่เกิดขึ้น สำหรับนำไปใช้เป็นข้อมูลประกอบการกำหนดแนวทางในการแก้ไขปัญหาต่อไป

5.2.3 **กรอบแนวคิดการประเมินแผนพัฒนาการศึกษา**

การประเมินแผนพัฒนาการศึกษาของสถานศึกษา สังกัดองค์การปกครองส่วนท้องถิ่นได้ใช้แนวคิดเกี่ยวกับกระบวนการนโยบายสาธารณะ (Policy Process) ซึ่งประกอบ 3 ขั้นตอน ได้แก่การกำหนดนโยบาย การนำนโยบายไปปฏิบัติ และการประเมินผลนโยบาย มาเป็นกรอบแนวคิดในการประเมินแผนปฏิบัติการประจำปีการศึกษาของสถานศึกษาสังกัดองค์กรปกครองส่วนท้องถิ่น ดังนี้

|  |
| --- |
| **กรอบแนวคิดการติดตามและประเมินแผนปฏิบัติการประจำปีการศึกษา** |

|  |
| --- |
| การนำแผนปฏิบัติการประจำปีการศึกษาไปสู่การปฏิบัติ |

|  |
| --- |
| การจัดทำแผนปฏิบัติการประจำปีการศึกษา |

|  |
| --- |
| ผลของแผนปฏิบัติการประจำปีการศึกษา |

ที่มา : คู่มือการประเมินผลแผนพัฒนาการศึกษาขององค์กรปกครองส่วนท้องถิ่น กรมส่งเสริมการปกครองท้องถิ่น กระทรวงมหาดไทย

**5.2.4 การติดตามและประเมินแผนพัฒนาการศึกษา**

**1. แนวทางการประเมิน**

วัตถุประสงค์ของการประเมินแผนปฏิบัติการประจำปีการศึกษาของสถานศึกษาสังกัดองค์กรปกครองส่วนท้องถิ่น เพื่อประเมินกระบวนการจัดทำแผนปฏิบัติการประจำปีการศึกษาของสถานศึกษา การนำแผนปฏิบัติการประจำปีการศึกษาของสถานศึกษาไปสู่การปฏิบัติ และผลที่ได้จากการปฏิบัติตามแผนพัฒนาการศึกษาของสถานศึกษา ดังนั้น แนวทางที่ใช้ในการประเมินแผนพัฒนาการศึกษาของสถานศึกษา จึงพิจารณาจากองค์ประกอบของการประเมินทั้งสามด้านดังกล่าวมากำหนดเป็นตัวชี้วัด และรูปแบบการประเมินตามตัวชี้วัด โดยใช้วิธีแบบผสมผสานทั้งเชิงประมาณและเชิงคุณภาพ

**2.ประเด็นการประเมิน**

การติดตามและประเมินผลปฏิบัติการประจำปีการศึกษาของสถานศึกษามี 2 ประเด็น จำนวน 5 ตัวชี้วัด ได้แก่

ประเด็นการประเมินที่ 1 การจัดทำแผนปฏิบัติการประจำปีการศึกษา และการนำแผนปฏิบัติการประจำปีการศึกษาสู่การปฏิบัติ จำนวน 3 ตัวชี้วัด

ประเด็นการประเมินที่ 2 ผลของแผนการพัฒนา จำนวน 2 ตัวชี้วัด

**2.1 ประเด็นการประเมินที่ 1 การจัดทำแผนปฏิบัติการประจำปีการศึกษาและการนำแผนปฏิบัติการประจำปีการศึกษาสู่การปฏิบัติ**

ตัวชี้วัดที่ 1.1 จำนวนองค์ประกอบของแผนปฏิบัติการประจำปีการศึกษา

ตัวชี้วัดที่ 1.2 ระดับความสอดคล้องระหว่างแผนปฏิบัติการประจำปีการศึกษา

กับแผนพัฒนาการศึกษา (พ.ศ. 2561 – 2565)

ตัวชี้วัดที่ 1.3 ร้อยละของโครงการในแผนปฏิบัติการประจำปีการศึกษาที่ถูก

นำไปปฏิบัติ

**2.2 ประเด็นการประเมินที่ 2 ผลของแผนพัฒนาการศึกษา**

ตัวชี้วัดที่ 2.1 สัดส่วนตัวชี้วัดของเป้าประสงค์ตามแผนปฏิบัติการประจำปี

การศึกษาที่บรรลุตามเป้าหมายที่กำหนด

ตัวชี้วัดที่ 2.2 ระดับความพึงพอใจของผู้มีส่วนได้ส่วนเสียต่อแผนปฏิบัติการ

ประจำปีการศึกษา

**5.3 ห้วงเวลาในการติดตามและประเมินผลการนำแผนพัฒนาการศึกษาไปสู่การปฏิบัติ**

**คณะกรรมการติดตามและประเมินผลการนำแผนปฏิบัติการประจำปีการศึกษาไปสู่การปฏิบัติกำหนดห้วงเวลาในการติดตามและประเมินผลฯปีละ 2 ครั้ง (ภาคเรียนละ 1 ครั้ง) โดยมีขั้นตอนดังนี้**

1. **คณะกรรมการติดตามและประเมินผล ดำเนินการติดตามและประเมินผลแผนปฏิบัติการประจำปีการศึกษาตามวิธีการติดตามและประเมินผลการนำแผนพัฒนาการศึกษาไปสู่การปฏิบัติที่กำหนดไว้**
2. **คณะกรรมการติดตามและประเมินผลฯรายงานผลและข้อเสนอความคิดเห็นซึ่งได้จากการติดตามและประเมินผลฯต่อหัวหน้าสถานศึกษา**
3. **หัวหน้าสถานศึกษารายงานผลและข้อเสนอความเห็นซึ่งได้จากการติดตามและประเมินผลฯต่อคณะกรรมการบริหารศูนย์พัฒนาเด็กเล็ก คณะกรรมการการศึกษาขององค์กรปกครองส่วนท้องถิ่น และผู้บริหารท้องถิ่น ตามลำดับ**
4. **สถานศึกษาประกาศผลการติดตามและประเมินผลแผนปฏิบัติการประจำปีการศึกษา ให้ประชาชนในท้องถิ่นทราบโดยทั่วกัน อย่างน้อยภาคเรียนละ 1 ครั้ง ทั้งนี้ ปิดประกาศโดยเปิดเผยไม่น้อยกว่า 30 วัน**